Ajo-opetuksen määrä riippuu suoritettavasta ajokorttiluokasta Moottoripyörän ajokorttia varten tarvitset vähintään 5 tuntia ajo-opetusta. Henkilöauton ajokorttia varten tarvitset vähintään 10 tuntia ajo-opetusta. Mopon ajokorttia varten ei ole määritelty ajotuntien vähimmäismäärää, mutta meidän kurssipaketit sisältävät vähintään 2-4 ajotuntia. Tarvittavan ajo-opetuksen määrä riippuu käytännössä ajokortin suorittajan henkilökohtaisista tarpeista ja mahdollisista ennakkotiedoista ja -taidoista. Opetuksen ja ajoharjoittelun määrä ja sisällöt voidaan sovittaa joustavasti oppimistarpeiden mukaan siten, että minimimäärä on yllä mainittu tuntimäärä. Mitä enemmän harjoittelet ohjatusti ennen kuljettajantutkintoa, sitä paremmat valmiudet saat itsenäiseen kuljettajana toimimiseen kortin suorittamisen jälkeen. Voit hankkia ajo-opetuksen autokoulussa tai opetuslupaopettajan kanssa. Pakolliset tuntimäärät ovat vain suuntaa antavia. Ajamisen opettelu on yksilöllistä, ja kuljettajaksi oppimiseen tarvitaan vaihteleva määrä harjoitusta. Ajamisessakin harjoitus tekee mestarin – mitä enemmän harjoittelet, sitä varmemmaksi ja luotettavammaksi kuljettajaksi kehityt. Erityisesti on myös tärkeää, että ajotunnit suoritetaan mahdollisimman tiiviisti 2-3 kertaa viikossa ilman 2-3 viikon taukoja ajotuntien välissä ensimmäisestä ajotunnista hyväksyttyyn ajokokeeseen asti. Voit varata autokurssilla ajotuntisi itsenäisesti oman Webautosi etusivun kautta. Varaa ensimmäinen ajotuntisi vasta, kun olet suunnitellut yhdessä vastuuopettajasi kanssa sinulle sopivan opetusrytmin ja tavoitteet. Ajotunnit voivat alkaa, kun olet opiskellut itsenäisesti mahdollisimman paljon teoriatietoja erityisesti auton käsittelyyn ja liikennetilanteisiin liittyen. Ajosimulaattorilla on hyvä aloittaa ajotunnit, mikäli niitä sisältyy kurssipakettiisi. Autolla kannattaa ajotunteja suorittaa vähintään 2 kertaa viikossa ilman väliviikkoja aina hyväksyttyyn ajokokeeseen asti. Ajokoe varataan yhdessä autokoulun kanssa mahdollisimman hyvissä ajoin ja tutkintotoimiston (Ajovarma Oy) kiireiset ajankohdat huomioiden.